“กทม.” ชี้ PM2.5 ช่วง 24-26 ต.ค. แนวโน้มสูงขึ้น เหตุอากาศปิด-จราจรหนาแน่น
ศูนย์ประสานงานและแก้ไขปัญหามลพิษทางอากาศในกรุงเทพมหานคร รายงานสถานการณ์ ฝุ่นละออง PM2.5 ช่วงวันที่ 24-26 ต.ค.65 มีแนวโน้มเพิ่มขึ้นและพบว่าไม่เกินมาตรฐานทุกพื้นที่ที่มีการตรวจวัด สาเหตุเกิดจากสภาพอากาศปิดและจราจรติดขัด 
"กทม." รายงานสถานการณ์ ฝุ่นละออง PM2.5 ช่วงวันที่ 24-26 ต.ค.65 มีแนวโน้มสูงขึ้น สาเหตุจากอากาศปิดและจราจรติดขัด
24 ต.ค. 2565

ศูนย์ประสานงานและแก้ไขปัญหามลพิษทางอากาศในกรุงเทพมหานคร ขอรายงานสถานการณ์ฝุ่นละอองขนาดไม่เกิน 2.5 ไมครอน (PM 2.5) ของสถานีตรวจวัดคุณภาพอากาศของกรุงเทพมหานคร ผลการตรวจวัดฝุ่นละออง PM2.5 ประจำวันที่ 24 ต.ค. 65 ณ เวลา 07:00 น. ค่าฝุ่นละออง PM2.5 มีแนวโน้มเพิ่มขึ้นและพบว่าไม่เกินมาตรฐานทุกพื้นที่ที่มีการตรวจวัด ตรวจวัดได้ 26-46 ไมโครกรัม/ลูกบาศก์เมตร (มคก./ลบ.ม.)
ทั้งนี้ฝุ่นละออง PM2.5 มีแนวโน้มเพิ่มขึ้นเนื่องจากวันที่ 24-26 ต.ค.65 กทม. ลมอ่อน (ต่ำกว่า 2 น๊อต) และอัตราการระบายนั้นต่ำลง ฝุ่นจะระบายไม่ได้ ประกอบกับมีการเพิ่มของการจราจรในช่วงเช้าทำให้ความเข้มข้นฝุ่นจะเพิ่มสูงขึ้น
โดยประชาชนตรวจสอบข้อมูลคุณภาพอากาศก่อนออกจากบ้าน เพื่อให้สามารถวางแผนการทำงาน การทำกิจกรรมโดยเฉพาะในพื้นที่ที่คุณภาพอากาศอยู่ในระดับเริ่มมีผลกระทบต่อสุขภาพ/มีผลกระทบต่อสุขภาพ ควรลดระยะเวลา หรืองดการทำกิจกรรมกลางแจ้ง